महासम्मेलन के दुसरे दिन देश के 15 राज्यों से आये मान्यवार नागरिकों व जनसंगठनों के लोगों ने आज बैठक लेकर नर्मदा बचाओ आंदोलन द्वारा चलाये जा रहे संघर्ष की गंभीरता और उसकी व्यापकता को समझा | उन्होंने नर्मदा घाटी के लोगों से लम्बी बातचीत की व समस्याओं को समझा | इसी बीच जनांदोलनों के राष्ट्रीय समन्वय ने तत्काल निर्णय लेते हुए सत्याग्रहियों को देशभर के जनसंगठनों की ओर से समर्थन घोषित किया | समन्वय ने राज्यवार, नर्मदा घाटी में चल रहे संघर्ष, कार्यक्रमों का स्वरुप तय किया और जल्द ही उसपर काम करने का संकल्प लिया |